задна ос и най-задната точка на превозното средство; ако превозното средство е оборудвано с теглително-прикачно устройство, което не е демонтируемо — най-задната точка на превозното средство представлява точката на прикачване;
 1.31.
 „дължина на товарната площ“ означава разстоянието от най-предната вътрешна точка до най-задната вътрешна точка на товарната площ, измерено хоризонтално в надлъжната равнина на превозното средство;
 1.32.
 „излизане навън на задния край при завиване“ означава разстоянието между началната точка и действителната крайна точка, достигната от задния край на превозно средство при завиване в условията, определени в част 2, раздел Б, точка 8 или в част 2, раздел В, точка 7 от същото приложение;
 1.33.
 „устройство за повдигане на ос“ означава устройство, което е монтирано към превозното средство с цел повдигане на оста от земната повърхност и свалянето ѝ на земната повърхност;
 1.34.
 „повдигаща се ос или прибираща се ос“ означава ос, която може да се повдига или сваля до нормалното си положение с помощта на устройство за повдигане на оста;
 1.35.
 „натоварваща ос“ означава ос, чието натоварване може да бъде променяно, без оста да бъде повдигана от устройство за повдигане на оста;
 1.36.
 „въздушно окачване“ означава окачваща система, при която най-малко 75 % от пружинния ефект се осигурява от въздушни възглавници;
 1.37.
 „клас на градски или туристически автобус“ означава съвкупността от превозните средства, определени в точки 2.1.1. и 2.1.2. от Правило No 107 на ИКЕ на ООН — Единни изисквания относно одобряването на превозни средства от категория М2 или М3 по отношение на тяхната обща конструкция
 8
 ;
 1.38.
 „съчленено превозно средство“ означава превозно средство от категория M2 или M3, както е определено в точка 2.1.3. от Правило No 107 на ИКЕ на ООН;
 1.39.
 „неделим товар“ означава товар, който не може да се дели на две и повече части с оглед да бъде превозен с автомобилен транспорт, тъй като това делене би довело до излишни разходи или би породило риск от повреждане, и който поради своята маса или размери не може да бъде превозван от превозно средство, чиято маса и размери отговарят на допустимите максимални маси и размери, приложими в съответната държава членка.
 2.
 Общи разпоредби
 2.1.
 За всяка версия в рамките на тип превозно средство и независимо от степента на комплектуване на превозното средство производителят определя следните маси:
 а)технически допустимата максимална маса с товар;
 б)технически допустимата максимална маса с товар на състав от превозни средства;
 в)технически допустимата максимална теглена маса;
 г)технически допустимата максимална маса на осите или технически допустимата максимална маса на група оси;
 д)технически допустимата максимална маса в точката(ите) на прикачване, като се вземат предвид техническите характеристики на теглително-прикачните устройства, които са монтирани или могат да бъдат монтирани на превозното средство.
 2.1.1.
 При определянето на масите, посочени в точка 2.1., производителят прилага най-добрите инженерни практики и налични технически познания, за да се сведат до минимум рисковете от механична неизправност и особено тези, които се дължат на умора на материалите, и за да се избегне увреждането на пътната инфраструктура.
 2.1.2.
 При определянето на масите, посочени в точка 2.1., производителят прилага максималната конструктивна скорост на превозното средство.
 Когато превозното